Anjing pemburu Switzerland

**Anjing pemburu Switzerland** ialah sekumpulan anjing pemburu bau bertindihan yang berasal dari Switzerland. Baka ini mempunyai sebilangan keragaman.

## Sejarah

Anjing pemburu Switzerland diketahui telah wujud di Switzerland seawal abad pertama. Anjing ini telah digambarkan pada mozaik yang berasal dari zaman Helvetia Rom di Avenches. Pada antara abad ke-15 dengan abad ke-18, anjing ini mencapai kepopularan dalam kalangan pemburu Perancis dan Itali atas kecenderungan cemerlang terhadap pemburuan kelinci. Anjing-anjing pemburu bau Perancis mungkin sekali mempengaruhi perkembangan baka ini sebaik askar upahan Switzerland pulang ke tanah air mereka. Sebelum tahun 1880-an, anjing ini dianggap sebagai baka tunggal yang pelbagai yang kerap dirujuk sebagai *beagle* Switzerland atau anjing berjalan Switzerland. Walau bagaimanapun, pada tahun 1881, seorang ahli kinologi ternama Switzerland menilai bayak contoh dan menentukan bahawa terdapat tujuh baka Switzerland berasingan. Piawaian diasaskan untuk lima keragaman pada tahun 1889, termasuk anjing pemburu Bern, anjing pemburu Jura, anjing pemburu Luzern, anjing pemburu Schwyz, anjing pemburu Thurgau. Walau bagaimanapun, menjelang tahun 1933, anjing pemburu Thurgau telah lenyap dan keputusan dibuat untuk mengasaskan piawaian tunggal untuk sisa empat baka. Walau bagaimanapun, ramai ahli kinologi masih menganggap keragaman-keragaman sebagai baka tersendiri masing-masing.

## Perihal

Anjing pemburu Switzerland merupakan anjing pemburu cemerlang dan berdikari yang digunakan untuk mencari dan mengikuti bau malah melalui rupa bumi mencabar termasuk kelinci, rusa ''roe'', rubah, dan kadang-kadang babi hutan.

### Penampilan
Anjing pemburu Switzerland berdiri setinggi  untuk yang jantan dan setinggi  untuk yang betina. Baka ini berpenampilan umum seperti *[[hound]]* serupa dengan anjing pemburu berkaki pendek Switzerland, yang dianggap sebagai keturunan kepada anjing pemburu Switzerland. Kepalanya mengagumkan dengan wajah ramah dan lembut dan dadanya dalam. Tungkainya kuat dengan struktur tegap. Dengan rentak tenang, anjing ini mengangkat ekornya rendah-rendah; apabila berlari ekornya terangkat sedikit. Baka ini mempunyai telinga labuh panjang dan ekor panjang.

Bulunya patut pendek, licin, dan padat. Sesetengah keragaman mempunyai bulu dawai walaupun kurang diingini.

#### Anjing pemburu Bern

**Anjing pemburu Bern** ditemukan di selatan Bern, ibu kota Switzerland. Ia berwarna putih, hitam, dan sawo matang.

#### Anjing pemburu Jura

**[[Anjing pemburu Jura Bruno|Anjing pemburu Jura]]** ditemukan di sepanjang wilayah Jura di sepanjang sempadan Perancis–Switzerland dan kadang-kadang dianggap sebagai anjing Perancis. Baka ini juga dikenali sebagai anjing pemburu Jura Bruno. Jenis ini biasanya berwarna perang dua kata atau hitam dan sawo matang.

#### Anjing pemburu Luzern

**Anjing pemburu Luzern** ditemukan di wilayah di sekitar Luzern. Ia mempunyai bulu licin dan pendek dengan penampilan "biru" yang merupakan hasil gabungan bulu belakang dengan bulu putih, yang sangat banyak berbintik; dengan tompok-tompok hitam atau pelana hitam.

#### Anjing pemburu Schwyz

**Anjing pemburu Schwyz** ditemukan di wilayah Schwyz. Jenis ini mempunyai bulu licin berwarna putih dengan tompok-tompok berwarna jingga kemerah-merahan. Keragaman ini agak jarang.

### Perangai
Anjing pemburu ini mempunyai deria bau hebat; ia pemburu pantas, tangkas, dan ghairah dengan daya ketahanan tinggi dan mampu menjejak berbagai buruan melalui bau secara berdikari di luar arahan sang pemburu.

## Lihat juga
* Senarai baka anjing

## Catatan

## Rujukan

## Bibliografi
* 
* 
* 
* 
* 

## Pautan luar